80 BRANDT Zoologie. 
Figuram sinistram Stelleri non eandem partem (i. e. laminam mandu- 
catoriam palatinam) repraesentare ex utriusque figurae Stellerianae laminam 
manducatoriam exhibentis diversitate, nec non ex eo apparet, quod Stelle- 
rus disertis ‘ae afferat, organon masticatorium utrumque icone esse re- 
praesentatum, ait enim: Ossa haec (i. e. laminam masticatoriam utramque) 
delineari curavi. 
Statui igitur ex his potest organi masticatorii partem mandibularem (cf. 
tabulae nostrae III. figuram quartam Stelleri iconem repetentem) structura et 
figura generali parti palatinae in universum quidem similem fuisse, sed fa- 
ciem ejus internam seu oralem sursum , inferiorem autem deorsum versus 
mandibulam spectasse, cujus rei contrarium lamina palatina ostendit. Ana- 
loga tamen mandibulae apice declivis structura aliorum Sireniorum, nec non 
maxillae superioris Rhytinae laminaeque ejus masticatoriae curvatura et prae- 
sertim declivitas apicalis et excavatio ejus in medio, si, ut Stellerus refert 
eminentiae laminarum manducatoriarum sub masticatione a canalibus oppo- 
siti ossis recipiebantur, necessario postulavit, laminam masticatoriam mandi- 
bularem medio convexam, antice autem palatina magis adhuc deorsum de- 
clivem fuisse; quod quidem sane de figura sinistra Stelleriana, a nobis in 
Tab. IIL, fig. k. repetita valet. Haecce enim figura in parte sua inferiore (4) 
appendicem similem papillis instructam, partem labii interni, papillosi re- 
praesentatem, ut figura dextra, (cf. supra de lamina manducatoria palatina), 
ostendit eoque manifestat, partem figurae inferiorem in animali anteriorem 
fuisse. Ipsa autem haec pars anterior in figura Stelleri sinistra magis declivis 
quam in dextra ejus figura conspicitur et insuper emarginata evadit, (cf. 
Tabulae nostrae II. figuram primam cum fiqura quarta). Lamina manduca- 
toria mandibularis igitur, quantum e figura Stelleriana concludere licet, apice 
anteriore declivis et emarginata, medio autem convexa fuisse videtur, Quae 
quidem iconis ratio optime respondet non solum conformationi, qualem la- 
mina mandibularis habere debuit, ut superiori modice deorsum arcuatae 
